જોકે રિક્ષા-ડ્રાઇવરોની દાદાગીરી અને મારઝૂડ જોઈને પબ્લિક ઉશ્કેરાઈ ગઈ હતી એમ જણાવતાં એક દુકાનદારે ‘મિડ-ડે’ને કહ્યું હતું કે ‘અહીં દરરોજ રિક્ષા-ડ્રાઇવરો અને પૅસેન્જર વચ્ચે વિવાદ થતા હોય છે, પણ ગઈ કાલે મામલો જબરદસ્ત તંગ બની ગયો હતો. રિક્ષા-ડ્રાઇવરોની દાદાગરી પબ્લિકથી સહન થઈ નહોતી એટલે પબ્લિકે ભેગા થઈને ચારેય રિક્ષા-ડ્રાઇવરોની રિક્ષા તોડીફોડી નાખી હતી. સમયસર પોલીસ ન આવી હોત તો આ વિસ્તારમાં તોફાન ફાટી નીકળ્યું હોત.’